CELEX: C2007/269/16
Language: mt
Date: 2007-11-10 00:00:00
Title: Kawża C-388/05: Sentenza tal-Qorti tal-Ġustizzja (It-Tieni Awla) ta' l- 20 ta' Settembru 2007 — Il-Kummissjoni tal-Komunitajiet Ewropej vs Ir-Repubblika Taljana (Nuqqas ta' Stat li jwettaq obbligu — Konservazzjoni tal-ħabitat naturali — Fawna u flora selvaġġa — Żona ta' protezzjoni speċjali Valloni e steppe pedegarganiche )

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/8
            
         Sentenza tal-Qorti tal-Ġustizzja (It-Tieni Awla) ta' l-20 ta' Settembru 2007 — Il-Kummissjoni tal-Komunitajiet Ewropej vs Ir-Repubblika Taljana
   (Kawża C-388/05) (1)
   
   (Nuqqas ta' Stat li jwettaq obbligu - Konservazzjoni tal-ħabitat naturali - Fawna u flora selvaġġa - Żona ta' protezzjoni speċjali “Valloni e steppe pedegarganiche’)
   (2007/C 269/16)
   Lingwa tal-kawża: It-Taljan
   Partijiet
   
      Rikorrenti: Il-Kummissjoni tal-Komunitajiet Ewropej [rappreżentanti: A. Aresu u D.Recchia. aġenti]
   
      Konvenuta: Ir-Repubblika Taljana [rappreżentanti: I. Braguglia, aġent, G. Fiengo, avukat]
   Suġġett
   Nuqqas ta' Stat li jwettaq obbligu — Ksur ta' l-Artikoli 4(4) tad-Direttiva tal-Kunsill tat-2 ta' April 1979 dwar il-konservazzjoni ta' l-għasafar selvaġġi (ĠU L 103, p. 1) u ta' l-Artikolu 6(2), (3), (4) u (7) tad-Direttiva tal-Kunsill 92/43/KEE tal-21 ta' Mejju 1992 dwar il-konservazzjoni ta' l-habitat naturali u tal-fawna u l-flora selvaġġa (ĠU L 206, p. 7) — Obbligu li jittieħdu miżuri xierqa sabiex jiġu evitati, fiż-żoni speċjali ta' konservazzjoni, id-deterjorament tal-ħabitats naturali u tal-ħabitats ta' l-ispeċi — Żviluppi industrijali li jaffettwaw il-park nazzjonali ta' Gargano.
   Dispożittiv
   
               1)
            
            
               Billi ma ħaditx il-miżuri xierqa biex tevita, fiż-żona ta' protezzjoni speċjali “Valloni e steppe pedegarganiche”, id-deterjorament tal-ħabitats naturali u tal-ħabitats ta' l-ispeċi, kif ukoll it-tfixkil li jaffettwa l-ispeċi li għalihom din iż-żona ġiet stabbilita, ir-Repubblika Taljana naqset, f'dak li jirrigwarda l-perijodu ta' qabel it-28 ta' Diċembru 1998, milli twettaq l-obbligi li kienu ġew imposti fuqha skond l-Artikolu 4(4) tad-Direttiva tal-Kunsill 79/409/KEE tat-2 ta April 1979 dwar il-konservazzjoni ta' l-għasafar selvaġġi, u, f'dak li jirrigwarda l-perijodu ta' wara din id-data, l-obbligi imposti fuqha skond l-Artikolu 6(2) tad-Direttiva tal-Kunsill 92/43/KEE tal-21 ta' Mejju 1992 dwar il-konservazzjoni ta' l-ħabitat naturali u tal-fawna u l-flora selvaġġa.
            
         
               2)
            
            
               Ir-Repubblika Taljana hija ordnata tbati l-ispejjeż.
            
         
      (1)  ĠU C 22, 28.1.2006.